Porzano

Porzana aŭ porzanoj estas genro de birdoj apartenantaj al familio de Raledoj kaj ordo de Gruoformaj. Ili estas tre etaj akvaj birdoj el ĉiu kontinento; ekzemple pli etaj ol plej konataj familioj inter raledoj. Temas pri tri specioj. Ĉiuj loĝas en akva medio inter junkaro kaj densa herbaro. Tie konstruas neston el vegetala materialo.

 Aspekto 
Ĉiu specio estas tre bone adaptita al ties medio: longaj kruroj kun longaj fingroj taŭgaj por piediri inter akva plantaro, mallongaj rondformaj flugiloj por ekflugi kaj fuĝi inter junkaro kaj kanaro kaj pli mallonga beko ol tiu de aliaj raledoj por preni semojn kaj etajn akvobestetojn.

Kutime maskloj kaj inoj estas similaj. Ili estas brunaj dorse kaj grizaj sube, sed kelkaj specioj estas pli bluecaj kaj kelkaj havas pli aŭ malpli striojn.

 Kutimoj 
Temas pri sekretemaj birdoj kiuj rapide fuĝas inter junkaro kiam aperas ebla danĝero. Ĉefe dum la reprodukta sezono, kiam kelkaj eĉ povus ataki invaduntojn spite al ties malgrandeco. Kelkaj specioj estas migrantaj vintre al tropikaj landoj dumnokte.

Plej ofte ili estas ĉiomanĝantaj, ĉefe vegetalan materialon kaj etajn akvajn bestetojn. Ili povas manĝopluki en akvo aŭ koto kaj sur tero.

 Specioj 
 Makula porzano, Porzana porzana
 Aŭstralia porzano aŭ Rivera porzano, Porzana fluminea
 Karolina porzano, Porzana carolina
 Punktoflugila porzano, Porzana spiloptera
 Blankkola porzano, Porzana albicollis

Kategorio:Raledoj